text: মুহাম্মদ আহমদ শাহ (আরবি: سید محمّد احمد شاہ) একজন সুফি দরবেশ, পণ্ডিত, শিক্ষক এবং শিক্ষাবিদ। তিনি ১৮৫৬ সালে সিরিকোটের শেতালু শরীফে জন্মগ্রহণ করেন। তিনি কাদেরিয়া ত্বরিকার একজন সুফি দরবেশ এবং খাজা আবদুর রহমান চৌহরভীর খলিফা।
  
  পরিবার 
  আহমদ শাহ একটি সম্ভ্রান্ত পরিবারে জন্মগ্রহণ করেন। তার পিতা সদর উদ্দিন শাহ ছিলেন সুপরিচিত পণ্ডিত। তিনি সায়্যিদ এর মাশওয়ানি গোত্রভুক্ত ছিলেন, মাশওয়ানি গেসুদারাজের পুত্র। তিনি মুহাম্মদ তৈয়্যব শাহের পিতা এবং পীর সাবির শাহের পিতামহ।
  
  	 বংশগত শাজরা
   মুহাম্মাদ
  ফাতিমা
   হোসাইন ইবনে আলী
   জয়নুল আবেদিন 
   ইমাম বাক্বের 
   মুহাম্মাদ জাফর সাদেক্ব 
   ইসমাইল 
   জালাল 
   শাহ ক্বায়েম (কায়েন)
   জাফর (ক্বাব)
   ওমর
   গফফার
   মুহাম্মদ গীসুদারাজ
   মাসুদ মাসওয়ানী
   তাগামমুজ শাহ
   ছুদুর
   মুছা
   মাহমুদ
   আবদুর রহিম
   আবদুল গফুর
   আবদুল জালাল
   আবদুর রউফ
   আবদুল করিম
   আবদুল্লাহ
   গফুর শাহ [প্রকাশ কাপুর শাহ সিরিকোট]
   নফফাস শাহ বা তাফাহহুছ শাহ
   আবী শাহ মুরাদ
   ইউসুফ শাহ
   হোসাইন শাহ (হোসাইন খিল)
   হাজী কাসেম
   আবদুল করিম
   ঈসা
   ইলিয়াছ
   খোশহাল
   শাহ খান
   কাজেম
   খানী জামান শাহ
   ছদর শাহ
   আহমদ শাহ সিরিকোটি
   মুহাম্মদ তৈয়্যব শাহ
   মুহাম্মদ তাহের শাহ (মা.জি.আ)
  
  শিক্ষা এবং বক্তৃতা 
  তিনি একজন শিক্ষাবিদ ছিলেন যিনি সকলের জন্য শিক্ষা উন্নয়নে ছিলেন। তিনি মাত্র ১৪ বছরে কুরআনে হাফিজ হন। তিনি কুরআন, ফিকাহ, হাদিস, সুফিবাদ এবং অন্যান্য ইসলামী সাহিত্যের ক্ষেত্রগুলিতে কাজ করেছেন। তিনি দিল্লী, ভারত এবং আফ্রিকা থেকে জ্ঞান অর্জন করেছেন।
  
  তিনি ইসলামী গবেষণা এবং সাহিত্যে কাজ করেন। তিনি চট্টগ্রাম অঞ্চলে লক্ষ লক্ষ মুসলমানকে শিক্ষিত করেন, যেখানে আজও তার শিক্ষা অনুসরণ করা হয়। তিনি তার বইয়ের একটি অংশে সালাওয়াত যোগ করেছেন যা বাংলাদেশ, পাকিস্তান এ সহজে পাওয়া যায়।
  
  বায়াত (আনুগত্যের শপথ)  
  তিনি খাজা আবদুর রহমান চৌহরভী (দারুল উলূম ইসলামিয়া রহমানিয়ার প্রতিষ্ঠাতা এবং মাজুমায়ে সালাওয়াতে রসুল (দঃ)' গ্রন্থের লেখক) এর হাতে সিলসিলায়ে আলিয়া কাদেরিয়ায় আনুগত্যের শপথ গ্রহণ করেন এবং তাঁর থেকে খেলাফত প্রাপ্ত হন।
  
  ইসলাম প্রচার 
  আহমদ শাহ সিরিকোটি প্রাতিষ্ঠানিক পড়ালেখা শেষে তাঁর সহোদরদের সাথে সুদূর দক্ষিণ আফ্রিকাতে ব্যবসায় আত্মনিয়োগ করেন ও প্রতিষ্ঠিত হন। একই সাথে দক্ষিণ আফ্রিকার কেপটাউন, জাঞ্জিবার ও মোমবাসা শহরে সেখানকার জনগণের মাঝে দ্বীনী দাওয়াত পৌঁছান। ইতিহাসের প্রামাণ্য গ্রন্থ হতে জানা যায় যে, তারই হাতে আফ্রিকার সর্বপ্রথম জামে মসজিদ নির্মিত হয়।
  
  রেঙ্গুন ও বাংলাদেশে
  তিনি ১৯২০ সালে স্বীয় পীর ও শিক্ষক খাজা আবদুর রহমান চৌহরভীর নির্দেশে ইসলাম প্রচারের উদ্দেশ্য বার্মায় গমন করেন। সেখানে বাঙ্গালী জামে মসজিদের খতিব নিযুক্ত হন। তিনি সেখানে তরিকত ও শরীয়তের প্রচার করতে থাকেন। তিনি দারুল উলুম রহমানিয়া মাদ্রাসা পরিচালনা ও ধর্মীয় কাজের প্রসারের জন্য আনজুমান-এ শুরা-ই-রহমানিয়া (বর্তমান নাম আনজুমান-এ-রহমানিয়া আহমদিয়া সুন্নিয়া ট্রাস্ট) নামে একটি সংগঠন প্রতিষ্ঠা করেন৷ পরবর্তীতে তিনি পূর্ব পাকিস্তানে (বর্তমান বাংলাদেশ) আগমন করেন। সেখানে তাঁর কাছ থেকে লাখ লাখ মানুষ শরীয়ত ও তরিকতের দীক্ষা গ্রহণ করেন। ইসলামী শিক্ষার জন্য তিনি জামেয়া আহমদিয়া সুন্নিয়া আলিয়া কামিল মাদ্রাসা নামে একটি সুন্নি মাদ্রাসা প্রতিষ্ঠা করেছেন।
  
  ইন্তেকাল 
  তিনি ১৩৮০ হিজরীর ১১ই জিলক্বদ, ২৭ শে এপ্রিল ১৯৬১ সালে সিরিকোটের শেতালু শরীফে মৃত্যুবরণ করেন। তার মাজার সিরিকোটের শেতালু শরীফে অবস্থিত। প্রত্যেক বছর হাজার হাজার মানুষ স্থানটি পরিদর্শনে যান। আরবি মাসের ১১ই জিলক্বদ তার ওরশ পালিত হয়।
  
  আরো দেখুনঃ
   খাজা আবদুর রহমান চৌহরভী
   মুহাম্মদ তৈয়্যব শাহ
   মুহাম্মদ তাহের শাহ
   মুহাম্মদ সাবির শাহ
   আনজুমান ট্রাস্ট
   গাউসিয়া কমিটি বাংলাদেশ
   জামেয়া আহমদিয়া সুন্নিয়া আলিয়া কামিল মাদ্রাসা
  
  তথ্যসূত্র 
  
  বিষয়শ্রেণী:সুফি দরবেশগণ
  বিষয়শ্রেণী:পাকিস্তানি পণ্ডিত
  বিষয়শ্রেণী:ঊনবিংশ শতাব্দীর ইসলামের মুসলিম পণ্ডিত
  বিষয়শ্রেণী:১৮৫২-এ জন্ম
  বিষয়শ্রেণী:১৯৬১-এ মৃত্যু
  বিষয়শ্রেণী:সুফি
  বিষয়শ্রেণী:পীর
  বিষয়শ্রেণী:ইসলাম ধর্মীয় ব্যক্তিত্ব
title: আহমদ শাহ